open-index/open-wikipedia-markdown huggingface dataset:
Hyppyluikertaja

**Hyppyluikertaja** (*Lepidoblennius marmoratus*) on luikertajiin kuuluva kalalaji. Lajia tavataan Australian rannikolta.

## Koko ja ulkonäkö
Hyppyluikertaja voi kasvaa suurimmillaan 11–13 cm pitkäksi. Ruumiinmuodoltaan laji on kohtalaisen litteä ja otsan ja kuonon profiili on jyrkkä. Kalalla on kolme selkäevää, peräevät on pitkä ja rintaevät ovat kookkaat. Hyppyluikertaja on pohjaväriltään vihertävän ruskea tai harmaa ja ruumiis on laikkujen ja pisteiden kirjoma. Päässä on tummia pystyraitoja ja evät ovat pilkulliset.

## Levinneisyys ja elintavat
Hyppyluikertajaa tavataan eteläisestä Länsi-Australiasta Etelä-Australiaan. Lajin elinympäristöä ovat levää kasvavat kivikkoiset vuorovesialueet. Toisinaan hyppyluikertajia tavataan myös kivikkoisilla rannoilla pois vedestä. Kala syö enimmäkseen leviä.

## Lähteet
Axolaina

**Axolaina** on suomalainen finanssiteknologiayritys, joka tarjoaa lainojen vertailu- ja välityspalveluita kuluttajille. Yritys on osa pohjoismaista Axo Group -konsernia. Vuonna 2024 Axo Group käsitteli yli 900 000 lainahakemusta. Yhtiön toimintaan kuuluu myös uScore-tuotemerkki, jolla käyttäjät voivat seurata ja parantaa luottopisteitään.

## Historia
Axo Finans perustettiin vuonna 2008 Norjassa. Yrityksen perustajina olivat Stig Arff ja Morten Armand Johansen, joilla molemmilla oli kokemusta pankkialalta.

Yritys laajensi toimintaansa vuonna 2013 perustamalla Ruotsin-toimiston Tukholmaan samalla tuotemerkillä. Syksyllä 2019 Axo Finans tuli Suomen markkinoille Axolaina-tuotemerkillä ja avasi toimiston Helsinkiin. Samaan aikaan amerikkalainen pääomasijoitusyhtiö Corsair osti yhtiön.

Tammikuussa 2025 Axo Group ja Zmarta Group ilmoittivat sulautuvansa ja yhdistävänsä digitaaliset henkilökohtaisen rahoituksen alustansa Pohjoismaissa.

## Toiminnot
Axolaina toimii osana Axo Groupia, joka on finanssiteknologiayritys Pohjoismaissa. Toiminta keskittyy lainavertailupalveluihin kaikissa toiminta-alueen maissa. Lainavertailu kilpailuttaa useita pankkeja ja rahoituslaitoksia auttaakseen yksityishenkilöitä löytämään sopivampia lainatarjouksia ja rahoitustuotteita.

Vuonna 2024 Axo Group toimi neljän eri tuotemerkin alla:

* Axolaina (Suomi)
* Axo Finans (Ruotsi, Norja)
* LendMe (Tanska)
* uScore (Suomi, Ruotsi, Norja)

### uScore
uScore on Pohjoismaissa toimiva talousalusta, joka tarjoaa käyttäjilleen tietoa henkilökohtaisista luottopisteistä, asunnon arvosta ja rahoitustuotteista. Palvelulla oli vuoden 2025 alussa arviolta yli 900 000 jäsentä. uScore toimii Axo Groupin tuotemerkkinä Suomessa, Ruotsissa ja Norjassa

## Viitteet
Louise (Preussi)

**Louise** (3. joulukuuta 1838 – 23. huhtikuuta 1923) oli preussilainen prinsessa ja Badenin suurherttua Fredrik I:n puoliso.

## Varhainen elämä
Isän suhde poikaansa ei ollut järin lämmin, mutta Louise oli erityisen rakas. Vilhelm myös ilmaisi tämän pistäytymällä Louisen luokkaan kesken koulupäivän leikkien tämän kanssa lattialla. Louisen opettajat eivät pitäneet tästä, ja Augusta-äidin läsnä ollessa Vilhelm kuitenkin käyttäytyi hillitymmin. Louise kasvoi Berliinissä, mutta perhe vietti paljon aikaa myös Baden-Badenin kylpyläkaupungissa.

## Avioliitto ja perhe-elämä
Louise ja Fredrik menivät naimisiin vuonna 1856. Pari oli aikaisemmin tutustunut Baden-Badenissa. Avioliittoa on kuvailtu onnelliseksi ja pari sai yhteensä kolme lasta:

* Fredrik (myöhemmin Fredrik II)
* Viktoria (Ruotsin kuningatar)
* Ludwig

## Suurherttuatar
Louisen muuttaessa Badenin hoviin naisilla ei juurikaan ollut sijaa yhteiskunnallisessa elämässä ja heitä suljettiin aktiivisesti sen ulkopuolelle esim. estämällä naisilta korkeakouluun pääsy. Louise perusti Badenin naisyhdistyksen, jota hän tuki koko elämänsä ajan. Yhdistys oli kuitenkin siinä mielessä konservatiivinen, ettei se kampanjoinut tasa-arvon puolesta; sen sijaan tarkoitus oli avata ura- ja koulutusmahdollisuuksia naisille mm. koulutuksen ja terveydenhuollon saralla. Lisäksi yhdistys teki hyväntekeväisyyttä.

Sekä Louise että Fredrik eivät juurikaan viihtyneet Karlsruhen hovissa, vaan viettivät paljon aikaa Mainaun saarella.

Louise oli kirjeenvaihdossa Florence Nightingalen kanssa. Nightingale ei tosin ollut tietoinen, että kirjeet tulivat Badenin suurhertualta, vaan luuli lähettäjän olleen hallinnonllisen henkilökunnan edustaja Krimin sodan rintamalta. Louise oli myös Clara Bartonin ystävä, ja sai isänsä myöntämään Bartonille rautaristin. Barton ja Louise myös tapasivat toisensa Ranskan–Preussin sodan aikana.

## Monarkian kaatumisen jälkeen
Weimarin tasavalta antoi entiselle suurherttuattarelle luvan viettää lopun elämäänsä Baden-Badenissa, jossa hän myös kuoli 23. huhtikuuta 1923. 

## Kunnianosoituksia

*  Louisen ritarikunnan 1. luokka (Preussi)
*  Vilhelmin ritarikunta ketjulla (Preussi)
*  Naisten ja tyttöjen ansioristi (Preussi)
*  Punaisen ristin mitali (Preussi)

Lähde:

## Lähteet
Erkki J. Kinnunen

**Erkki Johannes Kinnunen** (21. maaliskuuta 1896 Kiihtelysvaara – 26. toukokuuta 1962 Helsinki) oli suomalainen agronomi.

Kinnusen vanhemmat olivat maanviljelijä Pekka Kinnunen ja Anna Kontkanen. Hän pääsi ylioppilaaksi 1914 ja valmistui agronomiksi 1920. Kinnunen teki opintomatkoja useisiin Euroopan maihin.

Kinnunen oli Ilomantsin maamieskoulun johtajana 1923–1928, Karjalan maatalouskerho-piiriliiton sihteerinä ja konsulenttina 1928–1933, maatalousministeriön palstaviljelytoiminnan johtajana 1933–1935, Maatalousseurojen keskusliiton palstaviljelyn konsulenttina 1935–1948, Maalehden toimitussihteerinä 1941–1948, Maamiehen toimitussihteerinä 1949–1951 ja Maatalousseurojen keskusliiton tiedoitusagronomina vuodesta 1952 alkaen.

Kinnunen oli kansanravitsemuskomitean sihteerinä 1936–1940, Maatalousviikon toimikunnan sihteerinä vuodesta 1936, Uudenmaan talkoopäällikkönä 1944–1946, Suomen Puheopiston johtokunnan puheenjohtajana vuodesta 1951 ja Matkayhtymä Oy:n johtokunnan jäsenenä vuodesta 1952.

Erkki Kinnunen oli naimisissa vuodesta 1922 merkonomi Ester Sinisalon (Salenius) kanssa.

## Julkaisuja
* *Suomen maataloutta kuvin: Tampereen näyttely 1922 – Finlands lantbruk i bilder: Tammerfors utställning 1922*. Tekijä, Helsinki 1922
* *Apulannoituskoetuloksista kovalla maalla heinällä ja kauralla viime kesänä Ilomantsissa*. Ilomantsin maalaisseura, Joensuu 1925
* *Perheen ravinto omasta maasta*. WSOY 1935, 7. painos 1946
* *Palstaviljelijäperheiden asunto-olot*. Eripainos Sosialisen aikakauskirjan n:osta 7. Helsinki 1937
* *Miten syöt?: yksinkertainen ruokatalouden ja sen menojen tarkkailumenetelmä*. WSOY 1940
* *Riimitys kansanravitsemuskomitean työstä ja mietinnöstä*. Erkki J. Kinnunen, Helsinki 1940
* *Asutustoiminnastamme*: kiertoesitelmä. Suomen Aseveljien Liitto r.y, Helsinki 1943
* *Hyvinvointiin lisäämällä perunanviljelystä*. Maatalousministeriö, Helsinki 1946
* *Lantbruksundervisning och -organisationer i Finland*. Maataloustuottajain keskusliitto, Helsinki 1946
* *Välähdyksiä maatalousseurajärjestön 150-vuotistaipaleelta*. Maatalousseurojen keskusliitto - Svenska lantbrukssällskapens i Finland förbund, Helsinki 
* *Taipaleelta taittamia: Varsinais-Suomen maanviljelysseuran 50-vuotisjuhlajulkaisu*; kirj. Erkki J. Kinnunen, Arvo Väylä. Varsinais-Suomen maanviljelysseura, Turku 1955
* *Maatalousseurojen keskusliitto 60-vuotta*. Maatalousseurojen keskusliiton julkaisuja, 472. Helsinki 1958

## Lähteet

## Aiheesta muualla
* Vihanneksia 1,6 pennillä kilo. Palstaviljelystoiminnan "isä" esittelee Oulun lähiseuduilla saavutettuja tuloksia, Helsingin Sanomat, 30.8.1935, nro 232, s. 4, Kansalliskirjaston digitaaliset aineistot
Ryan Leonard

**Ryan Leonard** (s. 21. tammikuuta 2005 Northampton, Massachusetts, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Leonard edustaa NHL-joukkue Washington Capitalsia.

Ennen NHL-uraansa Leonard pelasi Yhdysvaltain maajoukkueen kehitysohjelmassa ja Boston College -yliopistossa. Washington Capitals varasi hänet kahdeksannella varausvuorolla . Leonard on pelannut yhdeksän NHL:n runkosarjan ottelua tehden niissä yhden maalin ja yhden NHL:n pudotuspeliottelun ilman tehopisteitä. Hän kuului Yhdysvaltain joukkueeseen alle 20-vuotiaiden MM-kilpailuissa vuosina 2024 ja 2025. Uran tilastot päivitetty 23. huhtikuuta 2025.

## Lähteet
Megamind määrää!

**Megamind määrää** () on yhdysvaltalainen animaatiosarja, jonka on tuottanut DreamWorks Animation Television. Se on jatkoa elokuvalle *[[Megamind vs. Tuomiosyndikaatti]]*.

## Ääninäyttelijät
### Alkuperäiset

### Suomenkieliset

Muissa rooleissa: Elsi Vertanen, Hannes Suominen, Juhani Rajalin, Katja Sirkiä, Petri Hanttu, Tommi Bäckman, Tuukka Leppänen ja Ville-Petteri Kojo

Suomenkielisen dialogin on kääntänyt Karri Savonen, äänittänyt Juho Kavasto ja miksannut Anders Wiedemann ja sen tuotantopäällikkönä toimi Elina Kanerva.

## Lähteet
Judit Pujols

**Judit Pujols Parera** (s. 25. helmikuuta 2005 Berga) on espanjalainen jalkapalloilija, pelipaikaltaan puolustaja. Hän on pituudeltaan 158-senttimetrinen ja edustaa Barcelonaa.

Pujols on voittanut Barcelonan kanssa kahdesti Naisten Mestarien liigan kausina 2022–2023 ja 2023–2024.

## Lähteet
Jimmy Snuggerud

**Jimmy Snuggerud** (s. 1. kesäkuuta 2004 Minneapolis, Minnesota, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Snuggerud edustaa NHL-joukkue St. Louis Bluesia.

Ennen NHL-uraansa hän pelasi Yhdysvaltain maajoukkueen kehitysohjelmassa ja Minnesotan yliopiston joukkueessa. St. Louis Blues varasi hänet ensimmäisellä kierroksella 23. varausvuorolla . Snuggerud on pelannut yhden NHL:n runkosarjan ottelun ilman tehopisteitä. Hän kuului Yhdysvaltain joukkueeseen alle 20-vuotiaiden MM-kilpailuissa vuosina 2023 ja 2024. Uran tilastot päivitetty 2. huhtikuuta 2025.

## Lähteet
Emilia Szymczak

**Emilia Urszula Szymczak** (s. 17. kesäkuuta 2006) on puolalainen jalkapalloilija, pelipaikaltaan keskikenttäpelaaja. Hän edustaa Barcelonan naisten reservijoukkuetta ja Puolan naisten maajoukkuetta.

## Lähteet
Île-aux-Pigeons

**Île-aux-Pigeons** () on pieni asumaton saari Ranskalle kuuluvassa saariryhmässä Saint-Pierre ja Miquleonissa. Saari sijaitsee noin 2 km Saint-Pierrestä ja noin 500 m lähemmästä Île-aux-Marinsista. 

Saarella on kylmä ja sumuinen ilmasto. Kivinen maaperä ja vähän kasvillisuutta. Saarella on ennen ollut asutusta, mutta nykyään saaressa vierailevat yleensä vain lintujen tarkkailijat.

## Lähteet
Inkeri Kare

**Toini Inkeri Rantalainen**, ent. *Lindgren*, taiteilijanimi **Inkeri Kare** (21. helmikuuta 1901 Helsinki – 7. joulukuuta 1984 Tukholma, Ruotsi) oli suomalainen tanssinopettaja.

Inkeri Rantalaisen vanhemmat olivat lehtori, hovineuvos Aleksanteri Rantalainen ja Thilma Armida Kristiina Porthan.

Inkeri Kare toi Suomeen rumban Berliinin tanssikongressista vuonna 1931. Hän toi myöhemmin Suomeen tango-foksi-tanssin vuonna 1938.

Inkeri Kare oli rouva Orman roolissa Valentin Vaalan ohjaamassa elokuvassa Sininen varjo (1933).

## Julkaisuja
Nimellä *Inkeri Kare*:
* *Nykyajan salonkitanssit - Moderna salongdanser*. Kaleva, Helsinki 1932
* *Nykyajan tanssit: teoriassa ja teknikassa*. Kustannusliike Fenno-Skandia, Helsinki 1934, 2. painos 1937

## Lähteet
Jalkaraudat

**Jalkaraudat** ovat käsirautojen tapaiset toisiinsa ketjulla yhdistetyt lukittavat ja kiristettävät metallirenkaat, joilla pidätetty, vangittu tai muun syyn vuoksi jalkarautojen käytön kohteena oleva henkilö kahlitaan nilkoistaan. Jalkaraudoilla rajoitetaan mahdollisuutta jalkojen käyttöön joko pakenemisessa tai kehon omina aseina esimerkiksi potkiessa. Jalkarautojen ketjun pituus vaihtelee sen mukaan, paljonko käytön kohteena olevalle henkilölle halutaan liikkumisenvapautta. Jalkarautoja voidaan käyttää myös muiden kahleiden, kuten käsirautojen kanssa rajoittaakseen liikkumisenvapautta yhä enemmän. 

## Kiistanalainen käyttö
Käsiraudoihin verrattuna jalkarautojen käyttö saattaa olla vähemmän rajoittavaa, jonka vuoksi useissa valtioissa vankilaviranomaiset pitävät niiden pitkäaikaista käyttöä hyväksyttävänä Jalkarautoja voidaan käyttää myös kidutusvälineenä. Euroopan unionin valtiot ovat kieltäneet jalkarautojen viennin unionin ulkopuolisiin valtioihin rajoittaakseen jalkarautojen väärinkäyttöä.

## Eroottinen käyttö
Jalkarautoja käytetään myös eroottisessa käytössä. Seksileikkeihin tarkoitetut jalkaraudat ovat yleensä varustettu avausvivulla, joilla kahleet ovat mahdollista avata myös ilman avainta. Ne ovat myös usein pehmustettuja mukavuuden lisäämiseksi.

## Galleria

Tiedosto:Prisoner walk in shackle.png|Vanki jalkaraudoissa.
Tiedosto:Legirons China01.jpg|alt=Heavy legcuffs from China, including a metal plate to protect the keyhole from collecting dust or being tampered with|Raskaat kiinalaiset jalkaraudat.
Tiedosto:Cup lock shackle01 1999-august.jpg|alt=Cup lock shackle with no built-in lock|Historialliset jalkaraudat.
Tiedosto:Bondage (Hogtie) Model Jassi.jpg|Käsi- ja jalkaraudat, Bondage.


## Lähteet
Claës Norstedt

**Claës Oskar Norstedt** (4. huhtikuuta 1870 Kiikala – 1952) oli suomalainen insinööri, lasitehtaan johtaja ja keräilijä. Hän toimi Iittalan lasitehtaan johtajana 1896–1917 ja perusti Kauklahden lasitehtaan Espooseen 1923.

Johannislundin lasitehtaalla Kiikalassa syntyneen Claës Norstedtin vanhemmat olivat Nuutajärven lasitehtaan johtaja Anders Norstedt ja Johanna Norstedt. Hän suoritti ylioppilas- ja insinööritutkinnot ja perehtyi sitten lasiteollisuuteen muun muassa ulkomaisilla opintomatkoilla. Norstedt toimi muun muassa Tanskassa Kastrapin lasitehtaan teknillisenä johtajana. Claës Norstedt aloitti Iittalan lasitehtaalla kirjanpitäjänä vuonna 1895, hänen isänsä oli tällöin tehdasyhtiön suurin osakkeenomistaja. Hänestä tuli sitten tehtaanjohtaja ja isänsä kuoltua 1896 yhtiön varatoimitusjohtaja. Hän oli Suomen ensimmäinen ammattimainen lasitehtaan johtaja. Vuonna 1898 tehtaalle rakennettiin toinen lasiuuni ja sen jälkeen yhtä uunia käytettiin apteekkilasin valmistamiseen ja toista uunia talouslasin ja kristallin valmistukseen. Norstedtin aloitteesta ruotsalaisesta Alfred Gustafssonista tuli 1904 Iittalan lasitehtaan ensimmäinen oma lasisuunnittelija. Gustafsson suunnitteli 1903 Suurmies-lasisarjan vastalauseena silloisille venäläistämistoimille.

Ensimmäisen maailmansodan aikana Iittalan lasitehdas joutui vaikeuksiin raaka-aineiden hankintaongelmien, palkkojen nousun ja inflaation takia. Vuonna 1917 tehtaan osti A. Ahlström Oy:n omistama Karhulan lasitehdas. Claës Norstedt erosi Iittalan hallituksesta maaliskuusta 1917. Hän perusti sittemmin Aktiebolaget Norstedt Osakeyhtiön nimellä Kauklahden lasitehtaan Espoon Kauklahteen entisen tiilitehtaan paikalle 1923. Tehdas valmisti käyttö- ja apteekkilasia. Vuonna 1927 tämän tehtaan osti Riihimäen lasitehdas. Kauklahden lasitehdas toimi vuoteen 1952 saakka.

Claës Norstedt keräsi suuren lasikokoelman, josta osa sijoitettiin Kansallismuseoon.

## Kirjallisuutta
* Sirkka Kopisto : *Lasia Suomen kansallismuseon kokoelmista - Glass in the National Museum of Finland: Claës Norstedtin kokoelma*. Museovirasto, Helsinki 1978 

## Lähteet
Hannah Stambaugh

**Hannah Stambaugh** (s. 24. joulukuuta 1998) on japanilainen jalkapallomaalivahti, joka on pituudeltaan 175-senttimetrinen. Hän edustaa NWSL-sarjassa pelaavaa Angel Cityä. Stambaugh oli mukana voittamassa vuonna 2018 alle 20-vuotiaiden naisten MM-kilpailuja. Hän on oikeajalkainen.

## Lähteet

## Aiheesta muualla
Saladinin kotka

**Saladinin kotka** on  Saladiniin liitetty esimerkiksi Egyptin vaakunassa esiintyvä heraldinen kotka.

Saladinin kotka on peräisin Egyptin Kairon Saladinin linnoituksen muurin kotkakuviosta. Kotka on myöhemmin yhdistetty tätä kautta Salah al-Diniin eli länsimaalaisittain Saladiniin. Linnoituksen muurin kotka oli todennäköisesti pikkukorppikotka, joka oli tunnettu kuva-aihe Egyptissä jo ennen Salah al-Dinin aijubidien valtakautta. Historiallisissa lähteissä ei ole viitteitä siitä, että Salah al-Din olisi koskaan käyttänyt kotkaa erityisenä symbolinaan, mutta yhteys muodostui ihmisten mielessä.

Saladinin kotka otettiin käyttöön Egyptin vaakunassa ja lipussa vapaiden upseerien vallankumouksen yhteydessä 1950-luvulla. Myöhemmin Saladinin kotka päätyi myös muiden valtioiden vaakunoihin, kuten Irakin vaakunaan.

## Kuvia

Coat of arms of Egypt (Official).svg|Egyptin vaakuna
Coat of arms of Iraq.svg|Irakin vaakuna
Emblem of Palestine.svg|Palestiinan vaakuna
Emblem of Yemen (2).svg|Jemenin vaakuna
Coat of arms of Kurdistan Regional Government.svg|Irakin Kurdistanin vaakuna


## Lähteet
Savy King

**Savannah Mckenzie King** (s. 7. helmikuuta 2005 Santa Monica, Los Angelesin piirikunta, Kalifornia) on yhdysvaltalainen jalkapalloilija, joka pelaa puolustajan pelipaikalla. Hän on pituudeltaan 168-senttimetrinen ja edustaa NWSL-sarjassa pelaavaa Angel Cityä. Hän on pelannut joukkueessa lokakuuhun 2025 mennessä kahdeksan sarjaottelua.

King edusti ennen NWSL-uraansa Pohjois-Carolinan yliopisto Chapel Hillin korkeakoulujoukkuetta, jossa hän pelasi 18 ottelua. Hän oli vuonna 2022 mukana voittamassa ja.

## Lähteet

## Aiheesta muualla
Megan Reid

**Megan Elizbeth Reid** (s. 8. heinäkuuta 1996 Orinda) on Yhdysvalloissa syntynyt kanadalainen jalkapalloilija, joka pelaa puolustajan pelipaikalla. Hän edustaa NWSL-sarjassa pelaavaa Angel Cityä ja Kanadan naisten maajoukkuetta.

Reid oli mukana voittamassa Pinatar Cupia vuonna 2025. Hän on edustanut Kanadaa huhtikuulle 2025 mennessä kolmessa ottelussa, joissa hän on tehnyt yhden maalin. Seurajoukkueessaan Reid on pelannut elokuuhun 2025 mennessä 73 pääsarjaottelua, joista 61 avauskokoonpanossa.

## Lähteet

## Aiheesta muualla
Casey Phair

**Casey Yu-jin Phair** (s. 29. kesäkuuta 2007) on eteläkorealainen jalkapalloilija, pelipaikaltaan hyökkääjä. Hän on pituudeltaan 178-senttimetrinen ja edustaa NWSL-sarjassa pelaavaa Angel Cityä sekä Etelä-Korean naisten maajoukkuetta.

## Lähteet

## Aiheesta muualla
Sarah Gorden

**Sarah L. Gorden** (s. 13. syyskuuta 1992 Elk Grove Village) on yhdysvaltalainen jalkapalloilija, pelipaikaltaan puolustaja. Hän on pituudeltaan 168-senttimetrinen ja edustaa NWSL-sarjassa pelaavaa Angel Cityä. Gorden edusti vuodet 2016–2021 Chicago Red Starsia.

## Lähteet

## Aiheesta muualla
Marita Wilska

**Marja Marita Wilska** (o.s. **Seppälä**, s. 29. tammikuuta 1946 Mikkeli) on suomalainen oikeustieteen kandidaatti, joka teki pitkän virkamiesuran kuluttaja-asioiden parissa. Hän toimi Kuluttajaviraston johtajana, sitten kuluttaja-asiamiehenä vuodesta 2003 ja sen jälkeen myös Kuluttajaviraston ylijohtajana vuoteen 2011 asti, jolloin jäi eläkkeelle.

Wilska toimi myös *[[Kuluttaja (lehti)|Kuluttaja]]*-lehden päätoimittajana 1994–2011.

Wilska aloitti työuransa sosiaali- ja terveysministeriön alaisen kuluttajaneuvoston valitusasiansihteerinä vuonna 1972. Hän siirtyi virkansa mukana vuonna 1973 perustettuun elinkeinohallitukseen, jonka kuluttajatoimisto muodostettiin kuluttajaneuvoston henkilöstöstä. Siellä Wilska toimi ylitarkastajan nimikkeellä kuluttajaoikeuteen liittyvien kysymysten asiantuntijana ja matkatoimistojen elinkeinolupa-asioiden esittelijänä. Vuonna 1979 hänestä tuli kuluttajatoimiston toimistopäällikkö.

Vuonna 1990 elinkeinohallitus lakkautettiin ja perustettiin kuluttajavirasto, jossa Wilska aloitti apulaisjohtajana vastuualueenaan kuluttajan taloudellinen turvallisuus, kunnes vuonna 1992 hänet nimitettiin johtajaksi ja 1995 määräaikaiseksi ylijohtajaksi. Ylijohtajuus päättyi kuluttajaviraston ja kuluttaja-asiamiehen toimiston yhdistämiseen vuonna 1999. Uudessa Kuluttajavirastossa Wilska toimi johtajana sekä ylijohtajan ja kuluttaja-asiamiehen sijaisena. 

## Teoksia
**Kuluttajapoliittisen lainsäädännön kehittäminen*, yhdessä Markku Lehdon kanssa, elinkeinohallitus 1975.
**Kuluttajan lakiopas*, *Kuluttaja*-lehden liite, 2002.

## Lähteet
Maiara Niehues

**Maiara Carolina Niehues** (s. 11. elokuuta 2004) on brasilialainen jalkapalloilija, joka pelaa keskikenttäpelaajan pelipaikalla. Hän on pituudeltaan 176-senttimetrinen ja edustaa NWSL-sarjassa pelaavaa Angel Cityä. Hän edusti Brasilian alle 20-vuotiaiden maajoukkuetta vuoden 2024 alle 20-vuotiaiden naisten MM-kilpailuissa.

Niehues on pelannut Angel Cityssä syyskuuhun 2025 mennessä yhdeksän liigaottelua, joissa hän on tehnyt yhden maalin.

## Lähteet

## Aiheesta muualla
M. A. Vignola

**Mary Alice Vignola** (s. 11. helmikuuta 1998 Cincinnati, Hamiltonin piirikunta, Ohio) on yhdysvaltalainen jalkapalloilija, joka pelaa puolustajan pelipaikalla. Hän on vasenjalkainen ja pituudeltaan 168-senttimetrinen. Vignola on edustanut seuratasolla vuodesta 2025 NWSL-sarjassa pelaavaa Portland Thornsia. Hän kuuluu myös Yhdysvaltain naisten maajoukkueeseen.

Ennen Portland Thornsia Vignola pelasi parissa islantilaisessa seurassa ja Yhdysvaltojen Angel Cityssä. Hän on pelannut maajoukkueessaan yhden ottelun vuonna 2023.

## Lähteet

## Aiheesta muualla
Julie Dufour

**Julie Dufour** (s. 29. toukokuuta 2001 Valenciennes) on ranskalainen jalkapalloilija, pelipaikaltaan hyökkääjä. Hän edustaa NWSL-sarjassa pelaavaa Angel Cityä ja Ranskan naisten maajoukkuetta.

Dufour edusti kotimaassaan Lilleä, Bordeaux’ta ja Parisia. Hän oli vuonna 2019 voittamassa alle 19-vuotiaiden naisten EM-kilpailuja.

## Lähteet
Sanna Solanterä

**Sanna Solanterä** on Kouvolasta kotoisin oleva raskaaseen musiikkiin erikoistunut laulaja sekä musiikkialan yrittäjä. Koulutukseltaan hän on muusikko ja laulunopettaja. Vuonna 2010 hän valmistui Kotkan konservatoriosta muusikoksi pääaineenaan pop/jazz-laulu sekä laulupedagogiksi Jyväskylän ammattikorkeakoulusta 2015 pääaineena tässäkin tutkinnossa on pop/jazz-laulu. Laulun ohessa Solanterä soittaa pianoa ja bassoa.

Solanterä osallistui The Voice of Finland -kilpailuun vuonna 2020 ja eteni kilpailun suoriin lähetyksiin saakka. Lisäksi hän on esittänyt cover-musiikkia ja toiminut taustalaulajana Cemetery Skyline -yhtyeen vuonna 2024 ilmestyneellä albumilla ''Nordic Gothic''. Muiden musiikkitöidensä ohella hän on mukana Ikinä-yhtyeen keväällä 2025 julkaisemalla, 18 naislaulajan yhteiskappaleella **”**Jumalatar**”**. 

## Yhtyeet
Solanterän historiasta löytyvät jo lopettaneet kokoonpanot Fireproven (2019–2022) ja My Favourite Nemesis (2022–2024). Keväällä 2025 To/Die/For tiedotti Solanterän liittyneen yhtyeeseen uudeksi laulajaksi Jape Perätalon jätettyä tehtävän kokoonpanossa. Musiikkityylejä tarkastellessa hänen taustansa on monipuolinen, sillä Fireproven edusti tyyliltään progressiivista metallia ja metalcorea, My Favourite Nemesis oli puolestaan modernin metallin tai metalcore-tyylilajin edustaja ja To/Die/For-yhtyeen tyyliksi kuvaillaan goottimetallia.

## Yksityiselämä
Solanterän perhe on musikaalinen, äiti Terhi on lied- ja oopperamusiikin laulaja, ja pikkuveli Okko laulaa Horizon Ignited -yhtyeessä.

## Diskografia
### Fireproven

; Albumit
* 

; Singlet
* **”**The Maze**”** (2021)
* **”**Waves of Extinction**”** (2021)
* **”**The Addict**”** (2020)

### My Favourite Nemesis

;Albumit
* 

;EP-levyt
* 

; Singlet
* **”**A Paradox You Seek**”** (2024)
* **”**We Annihilate**”** (2024)
* **”**Lost in Hollywood**”** (2023
* **”**Breach**”** (2023)
* **”**Diabolic**”** (2022)
* **”**In the Void**”** (2022)

### Muut

* Nino Helfrich: *Shadow Empress*, laulu raidalla 12.
* Cemetery Skyline: *Nordic Gothic*, taustalaulut albumilla.

## Lähteet
Angelina Anderson

**Angelina Dora Anderson** (s. 22. maaliskuuta 2001) on yhdysvaltalainen jalkapallomaalivahti, joka on pituudeltaan 180-senttimetrinen. Hän edustaa NWSL-sarjassa pelaavaa Angel Cityä. Anderson edusti Yhdysvaltain alle 17- ja 20-vuotiaiden naisten maajoukkueita.

## Lähteet

## Aiheesta muualla
Riitta Ritvala

**Riitta Ritvala** (5. syyskuuta 1928 Helsinki – 10. helmikuuta 2003 Helsinki) oli suomalainen maatalous- ja metsätieteiden kandidaatti, joka teki elämänuransa kuluttaja-asioiden parissa. Hän toimi elinkeinohallituksessa ensin kuluttajatoimiston toimistopäällikkönä 1973–1978, sitten kuluttaja-asiain osaston apulaisosastopäällikkönä. Hän johti vuonna 1990 perustettua Kuluttajavirastoa, kunnes jäi eläkkeelle vuonna 1993. Hän oli myös *Kuluttajatietoa*-lehden (nyk. *[[Kuluttaja (lehti)|Kuluttaja]]*) ensimmäinen ja pitkäaikainen päätoimittaja 1967–1991.

Ritvala kirjoitti ylioppilaaksi Käpylän yhteiskoulusta vuonna 1947 ja suoritti kandidaatin tutkinnon Helsingin yliopiston maatalous-metsätieteellisessä tiedekunnassa 1952. Työuransa hän aloitti Kotitalouskeskus ry:ssä ja toimi sitten 1950-luvun puolivälistä kymmenisen vuotta eri yritysten tutkimus-, tiedotus- ja koulutustehtävissä. Vuonna 1966 hän aloitti vasta perustetun Kuluttajaneuvoston sihteerinä.

Ritvala oli jäsenenä Kuluttajien vakuutustoimiston hallituksessa, Työtehoseuran kotitalous- ja kuluttajatoimikunnassa, Marttaliiton kotitaloustoimikunnassa ja Kotitalous- ja kuluttaja-asiain tutkimuskeskuksen hallituksessa.

## Lähteet
Kennedy Fuller

**Kennedy Linh Fuller** (s. 9. maaliskuuta 2007) on yhdysvaltalainen jalkapalloilija, joka pelaa keskikenttäpelaajan pelipaikalla. Hän on pituudeltaan 165-senttimetrinen ja edustaa NWSL-sarjassa pelaavaa Angel Cityä. Fuller edusti Yhdysvaltain alle 17-vuotiaiden naisten maajoukkuetta vuonna 2024. Hän pelasi joukkueessa 12 ottelua ja teki niissä 13 maalia. Yhdysvaltain alle 20-vuotiaiden maajoukkueessa hän on taas pelannut elokuuhun 2025 mennessä kaksi maaottelua ja tehnyt kaksi maalia.

Fuller on pelannut seurajoukkueessaan syyskuuhun 2025 mennessä 40 pääsarjaottelua, joissa hän on tehnyt neljä maalia. Fullerin perheellä on urheilutaustaa, sillä isä on valmentanut jalka- ja koripalloa sekä äiti pelasi varttuessaan jalkapalloa. Kennedyllä on nuorempi sisko ja nuorempi veli, joista molemmat ovat pelanneet jalkapalloa.

## Lähteet

## Aiheesta muualla
Lily Nabet

**Lily Shayan Nabet** (s. 24. syyskuuta 1999 Tarzana) on yhdysvaltalainen jalkapalloilija, joka pelaa keskikenttäpelaajan pelipaikalla. Hän on pituudeltaan 160-senttimetrinen ja edustaa NWSL-sarjassa pelaavaa Angel Cityä. Nabet on oikeajalkainen.

## Lähteet

## Aiheesta muualla
Miyabi Moriya

**Miyabi Moriya** (; s. 22. elokuuta 1996) on japanilainen jalkapalloilija, joka pelaa puolustajan pelipaikalla. Hän on pituudeltaan 164-senttimetrinen. Hän on edustanut vuodesta 2025 NWSL-liigassa pelaavaa Angel Cityä. Moriya on pelannut joukkueessa syyskuuhun 2025 mennessä 20 liigaottelua. Hän kuuluu myös Japanin naisten A-maajoukkueeseen. Hän pelasi kaksi ottelua vuoden 2023 MM-kilpailuissa ja kuului Japanin kokoonpanoon seuraavana vuonna pidetyissä kesäolympialaisissa. Hän on pelannut maajoukkueessa syyskuuhun 2025 mennessä 18 ottelua ja tehnyt niissä kaksi maalia.

Ennen naisten A-maajoukkeutta Moriya pelasi Japanin alle 20-vuotiaiden maajoukkueessa. Hän pelasi neljä ottelua ja teki yhden maalin vuonna 2016 pidetyissä ikäluokkansa MM-kilpailuissa.

## Lähteet

## Aiheesta muualla
Riley Tiernan

**Riley Tiernan** (s. 14. marraskuuta 2002) on yhdysvaltalainen jalkapalloilija, joka pelaa hyökkääjän pelipaikalla. Hän on pituudeltaan 173-senttimetrinen ja edustaa NWSL-sarjassa pelaavaa Angel Cityä. Hän on pelannut joukkueessa helmikuuhun 2026 mennessä 26 liigaottelua, joissa hän on tehnyt kahdeksan maalia.

## Lähteet

## Aiheesta muualla
Siina Saksi

**Siina Saksi** (s. 1966) on suomalainen yritysjohtaja.

Saksi on koulutukseltaan kauppatieteiden maisteri ja executive MBA. Hän toimi If P&C Insurancen markkinointijohtajana vuosina 2002–2007 sekä Nordea Vahinkovakuutuksen markkinointi- ja asiakaspalvelujohtajana vuosina 2007–2008. Saksi oli Trygin asiakaspalvelun sekä markkinoinnin ja viestinnän johtaja vuosina 2008–2010, sitten maajohtaja vuosina 2010–2013. Hän aloitti vuonna 2013 uran Terveystalossa, jossa hän oli liiketoimintajohtaja ja johtoryhmän jäsen vuosina 2016–2017 sekä operatiivinen johtaja ja johtoryhmän jäsen vuosina 2017–2023.

Saksi aloitti kesäkuussa 2023 toimimisen Eezyn toimitusjohtajana. Hän johti yritystä vaikean markkinatilanteen aikana, kunnes ilmoitti huhtikuussa 2025 irtisanoutuvansa toimitusjohtajan tehtävistä henkilökohtaisiin syihin vedoten. Saksi on kotoisin Kaarinasta.

## Lähteet
Ruth Säynäjärvi

**Ruth Sofia Magdaleena ”Tuuti” Säynäjärvi** (9. tammikuuta 1913 Luopioinen – 14. maaliskuuta 1990 Helsinki) oli suomalainen työterveyshuollon kehittäjä. Hän sai terveydenhuoltoneuvoksen arvonimen ja kansainvälisen Punaisen Ristin Florence Nightingale -mitalin 1977.

Säynäjärvi varttui Tervakosken tehdasmiljöössä opettajaäidin tyttärenä, kävi oppikoulun Tampereella ja opiskeli sairaanhoitajaksi ja terveyssisareksi Helsingissä. Vuosina 1936–1947 hän toimi G. A. Serlachius Osakeyhtiön työterveyshoitajana Mäntässä, sotavuosina kenttäsairaalan ylihoitajana. Sotien jälkeen hän teki jatko-opintoja Maailman terveysjärjestön kautta Britanniassa ja ASLA-Fulbright-stipendiaattina Pittsburghin yliopistossa Yhdysvalloissa. Kun Työterveyslaitos perustettiin 1950, Säynäjärvi alkoi kouluttaa teollisuusterveyssisaria, nykykielellä työterveyshoitajia. Hän jatkoi Työterveyslaitoksen palveluksessa vuoteen 1976 asti, jolloin hän jäi eläkkeelle johtavan työterveyshoitajan tehtävästä.

Ruth Säynäjärvi oli vuonna 1948 perustamassa Teollisuusterveyssisaryhdistystä (nyk. Suomen Työterveyshoitajaliitto) ja toimi sen puheenjohtajana 1948–1967. Hän osallistui moniin kansainvälisiin työlääketieteen kongresseihin ja oli alan kansainvälisten järjestöjen jäsen.

## Lähteet
Elizabeth Eddy

**Elizabeth Hunt Eddy** (s. 13. syyskuuta 1991 Costa Mesa, Kalifornia) on yhdysvaltalainen jalkapalloilija, pelipaikaltaan puolustaja. Hän on pituudeltaan 165-senttimetrinen ja edustaa NWSL-sarjassa pelaavaa Angel Cityä.

Eddy edusti vuodet 2015–2016 Western New York Flashia ja voitti joukkueen kanssa jälkimmäisenä vuonna maan pääsarjamestaruuden. Eddy pelasi joukkueessa 37 ottelua, joissa hän teki kolme maalia. Hän pelasi vuodet 2017–2019 North Carolina Couragessa ja ansaitsi vuonna 2018 pääsarjamestaruuden. Eddy pelasi joukkueessa kymmenen ottelua ja teki niissä yhden maalin. Hän on edustanut ennen nykyistä seuraansa myös muita yhdysvaltalaisseuroja, minkä lisäksi hän on pelannut Ruotsissa ja Australiassa.

Eddy edusti Yhdysvaltain alle 20-vuotiaiden naisten maajoukkuetta vuoden 2010 , jossa hän pelasi yhdessä ottelussa 25 peliminuuttia.

## Lähteet

## Aiheesta muualla
Al-Ukhaidir

**Al-Ukhaidir** on arkeologinen kohde Irakin länsiosassa Karbalan kaupungin länsipuolella. Se käsittää muurien suojaaman linnoituksen rauniot aavikolla. Se on ajoitettu eri teorioissa sasanidien kauden ja 900-luvun väliselle ajalle. Paikka "löydettiin" uudelleen 1900-luvun alussa ja sen raunioita on myöhemmin rakennettu uudelleen.

## Kohde
Al-Ukhaidir sijaitsee Irakin länsiosassa Syyrian aavikolla noin 50 kilometriä Karbalan kaupungista länteen ja 19 kilometriä Ayn al-Tamrista itään lähellä Wadi al-Abyadia. Kohde sisältää maatäytteisen pisé-muurin ympäröimän kivestä ja kipsilaastista, sekä osittain poltetusta tiilestä rakennetun neliskulmaisen linnan. Linnasta pohjoiseen on myös kivinen lisärakennus. Kokoa linnalla on 175 × 163 metriä. Linnassa on 21 metriä korkea tornein varustettu ulkomuuri ja neliskulmainen 80 × 112 metrinen sisärakennus. Sisärakennuksessa on keskipiha, ja toisiaan vastapäätä sijaitsevat tynnyriholvattu sali ja *[[iwan]]*. Keskiosan ympärillä on moskeija, kylpylä ja asuintiloja. Rakennuksen pohjoisosassa on kaksi lisäkerrosta. Seinillä keskipihalla on aikanaan kulkenut pihan ympäri tehty nissikoristelu, josta on säilynyt vain osa.

## Historia
Al-Ukhaidirin rakennusajankohdasta on esitetty eriäviä mielipiteitä. Eri teorioissa sen on katsottu olevan peräisin sasanidien kauden ja 900-luvun väliseltä ajalta. Kokonaisuudessaan paikkaa on käytetty ilmeisesti vain lyhyen aikaa. Historiallisia merkkejä esimerkiksi jälleenrakentamisesta ei ole. Arkeologisissa kaivauksissa on löydetty keramiikkaa 700-luvun lopulta tai puoliväliltä. Löytöihin lukeutuu myös abbasidikalifi al-Mansurin kuparikolikoita vuodelta 773–774. Kolikoiden joukossa oli kaksi al-Mansurin ja al-Mahdin kauden dirhamia. Arkkitehtuurissa on nähty joitakin yhtäläisyyksiä umaijadien myöhäiskauteen, kuten palatsirakennukseen Ammanin linnoituksessa.

Linnoituksen rakennuttajaksi on ehdotettu esimerkiksi Kuufan abbasidikuvernööri Isa bin Musaam tai al-Mansurin stää Isa bin Alia. Toisaalta sen on ehdotettu myös olleen historiallisissa lähteissä mainittu Kasr Bani Mukatil, joka oli rakennettu ennen islamin saapumista alueelle. Mahdollista on myös, että Kasr Mukatil sijaitsi nykyisen linnoituksen paikalla, joka rakennettiin sen tilalle.

Ensimmäinen paikalla käynyt länsimaalainen matkailija oli Pietro della Valle vuonna 1625. Louis Massignon "löysi" paikan uudestaan vuonna 1908. Gertrude Bell kävi paikalla vuonna 1909 ja Alois Musil vuonna 1912. Irakin muinaismuistoviranomaiset teetättivät kaivauksia paikalla vuodesta 1964, josta lähtien paikalla on tehty myös jälleenrakennustöitä. Esimerkiksi osa myöhemmin korjatuista alkuperäisistä holveista oli löydettäessä luhistunut. Jälleenrakennustöitä tehtiin vuoteen 1990. Al-Ukhaidir lisättiin vuonna 2000 Irakin aielistaan Unescon maailmanperintöluetteloon.

## Lähteet
Gisele Thompson

**Gisele Olivia Thompson** (s. 2. joulukuuta 2005 Studio City, Los Angeles) on yhdysvaltalainen jalkapalloilija, joka pelaa puolustajan pelipaikalla. Hän on oikeajalkainen ja pituudeltaan 162-senttimetrinen. Hän on edustanut seuratasolla vuodesta 2024 NWSL-sarjassa pelaavaa Angel Cityä. Hän kuuluu myös Yhdysvaltain naisten maajoukkueeseen.

## Lähteet

## Aiheesta muualla
Madison Hammond

**Madison Guadalupe Hammond** (s. 15. marraskuuta 1997) on yhdysvaltalainen jalkapalloilija, joka pelaa keskikenttäpelaajan pelipaikalla. Hän on pituudeltaan 173-senttimetrinen ja edustaa NWSL-sarjassa pelaavaa Angel Cityä. Hammond edusti vuosina 2020–2021 Seattle Reigniä.

## Lähteet

## Aiheesta muualla
Olaug Svarva

**Olaug Johanne Svarva** (s. 21. joulukuuta 1957 Steinkjer) on norjalainen ekonomisti. Hän on toiminut DNB:n ja Norfundin hallitusten puheenjohtajana vuodesta 2018. Aiemmin Svarva on työskennellyt muun muassa Norjan kansallisen eläkerahaston Folketrygdfondetin johtajana.
## Lähteet
Lisa Larson

**Lisa Larson** (o.s. **Ahlhage**; 9. syyskuuta 1931 – 11. maaliskuuta 2024 Nacka) oli ruotsalainen keraamikko. Hän työskenteli vuosina 1954–1980 Gustavsbergin posliinitehtaalla ja sen jälkeen vapaana ammatinharjoittajana. Larson tunnettiin erityisesti samottisista ihmis- ja eläinhahmoja esittävistä koriste-esineistä.
## Töitä

Larson Sträng 2014.jpg|*[[Gunnar Sträng]]*
L Larson lucia 1.jpg|*Adventsbarn*
L Larson bjorn.jpg|*Björn*
Lisa Larson Saltsjobadsodjuret 2015.jpg|*Saltsjöbadsodjuret*


## Lähteet

## Aiheesta muualla
Melissa Lowder

**Melissa Anne Lowder** (s. 29. tammikuuta 1997 San Diego) on yhdysvaltalainen jalkapallomaalivahti, joka on pituudeltaan 173-senttimetrinen. Hän on edustanut vuodesta 2024 NWSL-sarjassa pelaavaa Baytä. Lowder on pelannut kotimaansa lisäksi Islannissa.

## Lähteet
Leo Holva

**Leo Allan Alfons Holva** (alk. *Höglund*, myöhemmin *Söderlund*; 28. heinäkuuta 1928 Vaasa – 27. maaliskuuta 2002 Vallentuna, Ruotsi) oli suomalainen sotilaskapellimestari ja musiikkikasvattaja. Hän toimi urallaan sekä esiintyvänä trumpetistina että musiikinopettajana ja kouluttajana. Holva oli sotilasarvoltaan musiikkiluutnantti. 

## Elämä ja ura

### Varhainen elämä
Leo Holvan isä Axel Alfons Söderlund menehtyi moottoripyöräonnettomuudessa vuonna 1933, ja hänen äitinsä Kerttu Söderlund (o.s. Peltonen) kuoli vuonna 1936. Vanhempiensa kuoleman jälkeen Holva vietti lapsuutensa kasvattipoikana. Hän aloitti musiikkiuransa 13-vuotiaana liittymällä Vaasan varuskuntasoittokuntaan soitto-oppilaaksi (Pr 10 ja Pr 3). Oppilasaika kesti 16. huhtikuuta 1942 – 31. maaliskuuta 1947. Jatkosodan aikana Holva palveli 14-vuotiaana soittokunnan mukana eturintamalla muun muassa Viipurissa. Varusmiespalveluksen hän suoritti soittajana vuosina 1945–1946.

### Musiikkiopinnot
Holva opiskeli Sibelius-Akatemiassa vuosina 1948–1953 ja 1955–1960. Hän suoritti trumpetinsoittodiplomin vuonna 1952, sotilaskapellimestarin tutkinnon 1953, kaksivuotisen kapellimestariluokan professori Leo Funtekin johdolla 1953 ja koulumusiikinopettajan tutkinnon vuonna 1959. Lisäksi hän opiskeli Tukholman kuninkaallisessa musiikkikorkeakoulussa muun muassa elektronimusiikin ja sävellyksen kursseilla vuosina 1974–1977.

Holva ylennettiin sotilaskapellimestariksi vuonna 1955, musiikkivänrikiksi 1957 ja musiikkiluutnantiksi 1987. Hän kuului sotilaskapellimestariyhdistykseen.

### Muut toimet
Holva toimi trumpetistina Dallapé-yhtyeessä vuosina 1948–1953. Hän opetti musiikin teoriaa Kuula-opistossa Vaasassa vuosina 1953–1955 ja työskenteli Klemetti-Opistossa eri aineiden opettajana 1958–1961 sekä apulaisjohtajana 1961. Holva oli myös opetusministeriön nimittämä nuorison musiikkiharrastustoiminnan sihteeri vuosina 1958–1961.

Helsingin Suomalaisessa Yhteiskoulussa hän opetti puhallinsoittoa vuosina 1959–1963. Käpylän musiikkiopiston johtajana Holva toimi vuodesta 1959 alkaen. Hän oli myös musiikkikauppa Etyde’n perustaja ja toimitusjohtaja vuosina 1962–1968 ja uudelleen 1987–1994.

Ruotsissa Holva toimi puhallinsoiton opettajana Täbyn kunnallisessa musiikkiopistossa vuosina 1969–1982 sekä Holva Musikskola AB:n rehtorina vuodesta 1994 alkaen.

## Julkaisutoiminta
Holva kirjoitti artikkelisarjan *Musiikinopetus mielenkiintoiseksi* Opettaja-lehteen vuosina 1960–1962. Hän on myös kirjoittanut kirjasen *Nuotinlukumateriaalia*, jota ei ole julkaistu.

## Yksityiselämä
Leo Holva oli kahdesti naimisissa. Ensimmäisestä avioliitosta Tyyne Holvan (o.s. Hyvönen) kanssa hänellä oli kaksi lasta. Toisesta avioliitosta pianonsoitonopettaja Oili Holvan (o.s. Suuronen) kanssa hänellä oli myös kaksi lasta.

Holva kuoli sydänsairauteen Tukholmassa 73-vuotiaana.

## Lähteet
Valstybė

**Valstybė** (liet. ’valtio’, ’kansakunta’) on liettualainen kuukausittain ilmestyvä talouteen ja politiikkaan keskittyvä aikakauslehti. Se on perustettu vuonna 2007.
## Lähteet

## Aiheesta muualla
* Lehden verkkosivut
Forum Livii

**Forum Livii** oli antiikin aikainen kaupunki Gallia cispadanassa Italiassa. Se on kehittynyt nykyiseksi Forlìn kaupungiksi ja sijaitsi sen paikalla.

## Maantiede

Forum Liviin kaupunki sijaitsi Gallia cispadananassa eli Padus (nyk. Po) -joen eteläpuolisessa Gallia cisalpinassa Via Aemilian varrella Faventian ja Caesenan välillä, noin 64 kilometriä kaakkoon Bononiasta. Antiikin aikaisten *[[itinerarium]]eiden* mukaan sen etäisyys Faventiasta oli 10 roomalaista mailia eli noin 15 kilometriä ja Caesenasta 13 mailia eli noin 19 kilometriä. Kaupunki oli rakennettu nykyisten Ronco- ja Montone-jokien välille. Viimeksi mainittu tunnettiin Plinius vanhemman mukaan antiikin aikana nimellä Vitis.

## Historia

Forum Liviin, suomeksi ”Liviuksen markkinapaikka”, perustamisen oletetaan liittyvän Via Aemilian rakentamiseen, ja sen perustajana pidetään yleensä Gaius Livius Salinatoria hänen konsulivuonnaan 188 eaa., vaikkakaan tälle ei ole vahvoja antiikin aikaisia lähteitä. Kaupungin nimeä ei löydy Strabonilta tai Ptolemaiokselta, mutta Plinius mainitsee sen alueen *[[municipium]]eiden* joukossa, ja se esiintyy, kuten jo mainittua, *itinerariumeissa*.

Varhaisella kristillisellä kaudella Forum Liviistä tuli piispanistuin. Vuonna 414 kaupungissa järjestettiin Länsi-Rooman keisarin Honoriuksen sisaren Galla Placidian ja visigoottien kuninkaan Ataulfin häät, mutta tästä huolimatta se ei vaikuta olleen muutoin merkittävä paikka antiikin aikana. Nykyinen Forlìn kaupunki on säilyttänyt kaupungin nimen muuntuneessa muodossa.

## Rakennukset ja löydökset

Kaupungin asemakaava vaikuttaa olleen tavallista roomalaiskaupunkia epäsäännöllisempi, koska alueen halki virtasi ajoittain tulvavesiä. Myös Via Aemilian reitti mutkitteli kaupungin kohdalla, samoin kuin sen paikalla nykyisin kulkevat Corso Giuseppe Garibaldi ja Corso della Repubblica -kadut. Kaupungin länsipuolelta on löydetty savenvalajien työpajoja.

## Lähteet
Forum Sempronii

**Forum Sempronii** (lat.; , ) oli antiikin aikainen kaupunki Umbriassa Italiassa. Se sijaitsi lähellä nykyistä Fossombronen kaupunkia.

## Maantiede

Forum Semproniin kaupunki sijaitsi Umbriassa Metaurus (nyk. Metauro) -joen laaksossa noin kolme kilometriä koilliseen nykyisestä Fossombronesta lähellä nykyistä San Martino al Pianoa. Kaupungin paikka on joen pohjoispuolella. Forum Semproniin kautta kulki Via Flaminia, ja se hallitsi kulkua Adrianmereltä nykyiselle Furlon solalle, jonka kautta tie kulki. Forum Sempronii oli 16 roomalaista mailia eli noin 24 kilometriä sisämaahan Fanum Fortunaesta, jossa Via Flaminia tuli Adrianmeren rannikolle, ja kahdeksan mailin eli noin 12 kilometrin päässä Intercisasta, joka sijaitsi nykyisessä Furlon solassa.

## Historia

Forum Semproniin nimi tarkoittaa ”Semproniuksen markkinapaikkaa”. Kaupungin perustamisesta tai nimen alkuperästä ei ole tarkkaa tietoa, mutta sen arvellaan olleen Gaius Sempronius Gracchuksen perustama. Näin se olisi perustettu 100-luvulla, kun taas Via Flaminia oli rakennettu jo noin 220 eaa. Kaupungin asukkaasta käytettiin etnonyymiä *Forosemproniensis*. Kaupunki kuului tribus Pollian ''tribukseen''.

Forum Sempronii oli Metauruksen laakson ainoa kaupunki joen suun ja Apenniinien keskusalueen välillä. Tämän strategisen sijainnin ja vilkkaasti liikennöidyn valtareitin ansiosta kaupunki nousi merkittävään asemaan. Kaupunki sai *[[municipium]]in* aseman ensimmäisellä vuosisadalla eaa.

Suuri Metauruksen taistelu, jossa roomalaiset voittivat konsulien Livius ja Nero johdolla Hasdrubalin johtamat karthagolaiset vuonna 207 eaa., käytiin todennäköisesti Forum Semproniin lähistöllä, mutta tarkkaa paikkaa ei tunneta.

Kristillisellä kaudella Forum Sempronii oli piispanistuin. Kaupunki säilyi olemassa 500-luvulle saakka, mutta hylättiin vähitellen, ja väki siirtyi nykyisen Fossombronen paikalle, joka oli helpommin puolustettavissa. Kaupungin nimi on säilynyt muuntuneena Fossombronen nimessä, ja nykykaupunki on säilyttänyt myös muinaisen piispanistuimen.

Antiikin aikaisen kaupungin paikalla on suoritettu arkeologisia kaivauksia 2000-luvun kahtena ensimmäisenä vuosikymmenenä.

## Rakennukset ja löydökset

Kaupungin koko oli noin 24 hehtaaria. Siellä oli roomalaisille kaupungeille tyypillinen ruutuasemakaava, jonka *[[decumanus maximus|decumanus maximuksena]]* toimi Via Flaminia. Rakennuslöydöksiin lukeutuu muun muassa yksityistalojen (*[[domus]]*) sekä kahden kylpylän jäänteet. Eniten tutkitut domukset tunnetaan nimillä Europan talo ja Eksoottisten eläinten talo. Toisessa kylpylässä oli keskuspihan ympärillä yli 20 huonetta. Kaivauksissa löydettyä esineistöä on esillä Museo Civico Augusto Vernareccissa Fossombronessa.

## Lähteet
Forum Vibii

**Forum Vibii** (myös *Vibi forum*, *Forum Vibii Caburrum*) oli antiikin aikainen kaupunki Gallia transpadanassa Italiassa. Se sijaitsi nykyisen Torinon metropolikaupungin alueella nykyisen Cavourin kaupungin paikalla.

Forum Vibiin sanotaan sijainneen Liguriassa, vaikka se toisaalta sijaitsi Padus (nyk. Po) -joen pohjoispuolella eli toisella puolella (Transpadana) Roomasta katsottuna, ja se luettiin Augustuksen Italian alueiden jaossa Regio XI Transpadanaan. Kaupungin sijantipaikka oli lähellä Paduksen lähteitä ja bagiennien (*Bagienni*, *Vagienni*) heimon aluetta.

Plinius vanhempi kertoo, että Padus sai alkunsa Vesulus-vuorelta (*Vesulus mons*, nyk. Monte Viso) ja virtasi lyhyen matkan ennen kuin se ”sukelsi maan alle” ja nousi jälleen pintaan ”*Forovibiensium agrossa*”. Koska Paduksen väitetystä maanalaisesta kulusta ei ole merkkejä, tästä kuvauksesta ei ole apua Forum Vibiin sijainnin määrittämisessä. Nykyisin kaupunki sijoitetaan Cavouriin muun muassa lisänimen *Caburrum* vuoksi.

Kaupunki sai nimensä Julius Caesarin Vibius-nimisestä prokonsulista. Sen asukkaasta käytettiin etnonyymiä *Forovibiensis*.

## Lähteet
Båven

**Båven** on järvi Ruotsin Södermanlandin läänissä. Sen pinta-ala on 68 neliökilometriä ja sen suurin syvyys on 48 metriä. Järven rannalla sijaitsevat muun maussa Sparreholmin ja Vibyholmin linnat.
## Lähteet

## Aiheesta muualla
Mago

**Mago** voi viitata seuraaviin:

## Henkilöitä

* Karthagon kuninkaita:
** Mago I, Karthagon kuningas n. 550–530 eaa.
** Mago II, Karthagon kuningas 396–375 eaa.
** Mago III, Karthagon kuningas 375–344 eaa.
* Hannibal Mago (k. 406 eaa.), karthagolainen sotapäällikkö
* Mago (k. 383 eaa.), karthagolainen sotapäällikkö, joka toimi Sisiliassa 396 eaa.
* Mago (300-luku eaa.), karthagolainen sotapäällikkö, joka toimi Sisiliassa 344 eaa.
* Mago Barca (243–203 eaa.), karthagolainen sotapäällikkö, Hamilcar Barcan poika
* Mago, karthagolainen kirjailija
* Mago eli Max Goldstein (1925–2008), ruotsalainen pukusuunnittelija

## Paikkoja

* Mago, antiikin aikainen kaupunki Minorican (nyk. Menorca) saarella Baleaareilla
* Mago, saari Fidžillä
* Mago, joki Etiopiassa
** Magon kansallispuisto, kansallispuisto Etiopiassa
Inger Sandberg

**Inger Sandberg** (2. elokuuta 1930 Karlstad – 16. toukokuuta 2023) oli ruotsalainen lastenkirjailija. Hänen esikoisteoksensa *Fåret Ullrik får medalj* ilmestyi vuonna 1953, ja kaikkiaan häneltä ilmestyi yli sata kirjaa, joita on käännetty noin kolmellekymmenelle kielelle. Kirjat kuvitti hänen miehensä Lasse Sandberg. Tunnetuimpia Sandbergien kirjojen hahmoja ovat muun muassa Peukku (Tummen), Pikku Anna (Lilla Anna) ja pikkukummitus Lapanen (lilla spöket Laban).
## Yksityiselämä
Inger ja Lasse Sandberg saivat kolme lasta.
## Lähteet

## Aiheesta muualla
Liechtensteiner Vaterland

**Liechtensteiner Vaterland** on Liechtensteinin johtava sanomalehti. Se on perustettu vuonna 1936 ja toimitukselliselta linjaltaan keskusta-oikeistolainen.

## Lähteet

## Aiheesta muualla
* Lehden verkkosivut
Anna Kuvaja

**Anna Kuvaja** on suomalainen pianisti ja fortepianisti.

Kuvaja aloitti pianonsoiton opiskelun Kuhmossa ja siirtyi 16-vuotiaana Espoon musiikkiopistoon. Hänen opettajiaan Sibelius-Akatemiassa olivat Tuija Hakkila ja Liisa Pohjola. Hän oli vaihto-opiskelijana Pariisin konservatoriossa, jossa häntä opetti Henri Barda. Kuvaja piti ensikonserttinsa Helsingissä vuonna 2008. Hän on esiintynyt muun muassa Avanti!:n, Radion sinfoniaorkesterin ja Uusinta Ensemblen kanssa. Hän on konsertoinut kansainvälisesti ja tehnyt Yleisradion kantanauhoja. Kuvaja on tehnyt esiintymisiä muun muassa Crusell-viikolla, Mäntän musiikkijuhlilla ja Musiikin aika -festivaalilla. Esiintymisen ohella hän on opettanut Taideyliopiston Sibelius-Akatemiassa.

Kuvaja on julkaissut Alba Recordsilla albumit *Fluvial* (2016), *Soiréestücke* (Lauri Sallisen kanssa, 2022) ja *Bowen & Clarke Sonatas for viola and piano* (Hanna Hohdin kanssa, 2024). Hän soitti lisäksi Grammy- ja Emma-palkitulla levyllä *Saariaho / Reconnaissance* (2023).

## Lähteet
Maria Itkonen

**Maria Itkonen** on suomalainen viulisti ja kapellimestari.

Itkonen opiskeli viulunsoittoa Sibelius-Akatemiassa Päivyt Mellerin ja Janne Malmivaaran johdolla. Lisäksi hän sai siinä opetusta Wienin musiikki- ja teatteriyliopistossa Michael Frischenschlagerilta ja Conservatorium van Amsterdamissa Alexander Kerriltä. Myöhemmin Itkonen opiskeli myös orkesterinjohtoa Tukholman kuninkaallisessa musiikkikorkeakoulussa ja Jorma Panulan johdolla Suomessa.

Itkonen toimi Kuopion kaupunginorkesterin vuorottelevana konserttimestarina vuosina 2007–2012. Hänestä tuli Tampere Filharmonian kolmas konserttimestari vuonna 2012. Itkonen on tehnyt esiintymisiä konserttimestarina myös Kölnin WDR-sinfoniaorkesterissa, Avanti!:ssa, Sinfonia Lahdessa, Turun filharmonisessa orkesterissa, Shanghain oopperan orkesterissa ja Luzernin sinfoniaorkesterissa. Kapellimestarina hän on johtanut muun muassa Helsingin kaupunginorkesteria, Tukholman kuninkaallista filharmonista orkesteria, Tampere Filharmoniaa, Malmön sinfoniaorkesteria ja Turun filharmonista orkesteria. Itkonen teki syyskuussa 2022 oopperadebyyttinsä Tukholman Folkoperanissa, jossa hän johti Vincenzo Bellinin *[[Norma (ooppera)|Norman]]* esityksen.

## Lähteet